Neuvoston asetus (ETY) N:o 2454/92, annettu 23 päivänä heinäkuuta 1992, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa



Virallinen lehti nro L 251 , 29/08/1992 s. 0001 - 0012

Suomenk. erityispainos Alue 7 Nide 4 s. 0134

Ruotsink. erityispainos Alue 7 Nide 4 s. 0134



NEUVOSTON ASETUS (ETY) N:o 2454/92, annettu 23 päivänä heinäkuuta 1992, edellytyksistä, joilla muut kuin jäsenvaltiosta olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että perustamissopimuksen 75 artiklan 1 kohdan b alakohdan mukaisesti yhteisen liikennepolitiikan toteuttaminen edellyttää muun muassa sitä, että vahvistetaan ne edellytykset, joilla muut kuin jäsenvaltiosta olevat liikenteenharjoittajat voivat harjoittaa kansallista liikennettä jäsenvaltiossa, tämä säännös merkitsee, että on poistettava kaikki kyseistä liikenteenharjoittajaa koskevat rajoitukset, jotka perustuvat hänen kansallisuuteensa tai siihen, että hän on sijoittautunut toiseen jäsenvaltioon kuin siihen, missä liikennettä on tarkoitus harjoittaa; on syytä säätää säännösten asteittaisesta täytäntöönpanosta, muille kuin jäsenvaltiosta oleville liikenteenharjoittajille on taattava vapaus harjoittaa tietynlaista säännöllistä erityisliikennettä jäsenvaltioiden välisellä raja-alueella, silloin kun liikenteenharjoittajan sijoittautumispaikka on riittävän lähellä, jotta voidaan varmistua siitä, että liikenne jatkuu asianmukaisella tavalla, erityisesti ottaen huomioon matkustajien turvallisuus, tässä vaiheessa on syytä jättää muu säännöllinen liikenne, jonka ei ole tarkoitus vastata edellä mainittuja edellytyksiä, tämän asetuksen soveltamisalan ulkopuolelle; tätä tilannetta on tarkasteltava myöhemmin uudelleen, on syytä määrittää vastaanottavan jäsenvaltion kabotaasiliikenteeseen sovellettavat säännökset, on tarpeen antaa säännökset, joiden nojalla voidaan toteuttaa toimenpiteet kyseisillä liikennemarkkinoilla, jos markkinoilla ilmenee vakavia häiriöitä, jäsenvaltioiden on syytä avustaa toisiaan tämän asetuksen asianmukaiseksi soveltamiseksi, erityisesti rikkomisista johtuvien seuraamusten osalta, jäsenvaltioiden on toteutettava tämän asetuksen täytäntöönpanon edellyttämät toimenpiteet, ja on syytä seurata tämän asetuksen soveltamista komission antaman kertomuksen perusteella, ja kaikkia myöhempiä toimenpiteitä tällä alueella kyseisen kertomuksen perusteella, ON ANTANUT TÄMÄN ASETUKSEN: 1 artikla Toisen lukuun maanteiden henkilöliikennettä harjoittavalla liikenteenharjoittajalla, - joka on sijoittautunut jäsenvaltioon, jäljempänä "sijoittautumisjäsenvaltio", kyseisen jäsenvaltion lainsäädännön mukaisesti, ja - jolla on oikeus yhteisön tällä alueella voimassa olevan lainsäädännön mukaisesti harjoittaa maanteiden henkilöliikennettä kansainvälisessä liikenteessä, on oikeus tässä asetuksessa vahvistettujen edellytysten mukaisesti harjoittaa väliaikaisesti kansallista maanteiden henkilöliikennettä toisen lukuun toisessa jäsenvaltiossa, jäljempänä "vastaanottava jäsenvaltio", ilman että liikenteenharjoittajalla on kotipaikka tai muu liike kyseisessä jäsenvaltiossa. Tällaista kansallista liikennettä kutsutaan jäljempänä "kabotaasiliikenteeksi". 2 artikla Tässä asetuksessa tarkoitetaan: a) "säännöllisellä liikenteellä" liikennettä, jossa huolehditaan matkustajien kuljettamisesta vahvistetuilla reiteillä vahvistetuin aikatauluin ja jossa matkustajia otetaan kyytiin ja jätetään kyydistä ennalta määrätyissä pysähdyspaikoissa. Säännöllinen liikenne on kaikkien käytettävissä ja tarvittaessa siinä voidaan edellyttää pakollista paikanvarausta, b) "säännöllisellä erityisliikenteellä" säännöllistä liikennettä, jolla huolehditaan ainoastaan tiettyihin ryhmiin kuuluvien matkustajien kuljetuksesta, c) "kiertomatkoilla suljetuin ovin" liikennettä, jossa samaa matkustajaryhmää kuljettaa sama ajoneuvo koko matkan ajan, d) "ajoneuvoilla" moottoriajoneuvoja, jotka rakenteeltaan ja varustelultaan soveltuvat kuljettamaan useampaa kuin yhdeksää henkilöä, mukaan lukien kuljettaja, ja jotka on tarkoitettu tähän käyttöön, e) "raja-alueella" aluetta, jonka leveys on 25 km linnuntietä kahden jäsenvaltion yhteiseltä rajalta. 3 artikla 1. Lupa harjoittaa kabotaasiliikennettä epäsäännöllisen liikenteen muodossa rajoittuu 31 päivään joulukuuta 1995 asti kiertomatkoihin suljetuin ovin. Tämän päivämäärän jälkeen kabotaasiliikenne on sallittua kaikessa epäsäännöllisessä liikenteessä. 2. Kabotaasiliikennettä säännöllisen erityisliikenteen muodossa, joka on tarkoitettu: a) työntekijöiden kuljettamiseen kodin ja työpaikan välillä, b) koululaisten ja opiskelijoiden kuljettamiseen kodin ja oppilaitoksen välillä, voivat harjoittaa jäsenvaltion raja-alueella liikenteenharjoittajat, joilla on kotipaikka tai muu liike viereisen jäsenvaltion raja-alueella, jos: - liikenteen lähtö- ja määräpaikat sijaitsevat vastaanottavan jäsenvaltion raja-alueella, ja - liikenteen kokonaismatka on enintään 50 km linnuntietä joka suuntaan. 3. Neuvosto tarkastelee uudelleen tilannetta muun säännöllisen liikenteen kuin 2 kohdassa tarkoitetun liikenteen osalta 12 artiklassa tarkoitetun komission kertomuksen perusteella ottaen erityisesti huomioon jäsenvaltioiden soveltamat kansalliset säännökset säännöllisen liikenteen tarkastuksen ja lupamenettelyjen alalla. 4 artikla 1. Jollei yhteisön säännöksissä toisin säädetä, kabotaasiliikenteen harjoittaminen on seuraavien seikkojen osalta vastaanottavan jäsenvaltion voimassa olevia lakien, asetusten ja hallinnollisten määräysten alaista: a) kuljetussopimusta koskevat hinnat ja edellytykset, b) tieliikenteen ajoneuvojen painot ja mitat: paino- ja mitta-arvot voivat tarvittaessa ylittää liikenteenharjoittajan sijoittautumisjäsenvaltiossa sovellettavat paino- ja mitta-arvot, mutta ne eivät saa missään tapauksessa ylittää vaatimustenmukaisuustodistuksessa esitettyjä arvoja, c) tiettyjen matkustajaryhmien, kuten esimerkiksi koululaisten, lasten ja liikuntarajoitteisten kuljetukseen liittyvät määräykset, d) ajo- ja lepoajat, e) liikenteen arvonlisävero. Tällä alalla jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun neuvoston direktiivin 77/388/ETY 21 artiklan 1 kohdan a alakohtaa "yhteinen arvonlisäverojärjestelmä: yhteinen veronmääräämisperuste" () sovelletaan tämän asetuksen 1 artiklassa tarkoitettuun liikenteeseen. 2. Kabotaasiliikenteeseen käytettävien ajoneuvojen on oltava kansainvälisessä liikenteessä liikkeelle lasketuille ajoneuvoille asetettujen teknisten rakennetta ja varustelua koskevien standardien mukaisia. 3. Jäsenvaltioiden on sovellettava 1 kohdassa tarkoitettuja kansallisia säännöksiä muihin kuin jäsenvaltiosta oleviin liikenteenharjoittajiin samoin edellytyksin kuin omiin kansalaisiinsa, siten, että tehokkaasti estetään kaikki kansalaisuuteen tai sijoittautumisvaltioon perustuva syrjintä, riippumatta siitä onko se avointa vai epäsuoraa. 4. Jos kokemuksen perusteella todetaan, että 1 kohdan mukaista vastaanottavan jäsenvaltion säännösten luetteloa on muutettava, neuvosto komission ehdotuksesta päättää määräenemmistöllä asiasta. 5 artikla Sijoittautumisjäsenvaltio antaa liikenteenharjoittajille, jotka sitä hakevat ja jotka täyttävät 1 artiklassa vahvistetut edellytykset, liitteessä I olevan mallin mukaisen todistuksen. Kyseisen jäsenvaltion toimivaltaisella viranomaisella tai toimielimellä, jolla on toimivalta antaa todistus, on myös toimivalta peruuttaa se väliaikaisesti tai kokonaan, erityisesti 10 artiklan 4 kohdassa tarkoitettuna seuraamuksena. Tämä todistus tai sen oikeaksi todistettu jäljennös on pidettävä mukana ajoneuvossa ja vaadittaessa esitettävä tarkastusviranomaiselle. 6 artikla 1. Kabotaasiliikenteen harjoittamiseen vaaditaan valvonta-asiakirja, joka on pidettävä mukana ajoneuvossa ja vaadittaessa esitettävä tarkastusviranomaiselle. 2. Valvonta-asiakirja koostuu kuljetuskirjasta ja sen käännöksistä. 3. Kuljetuskirjassa, jonka malli on liitteessä II, on oltava seuraavat tiedot: a) kuljetuksen lähtö- ja määräpaikka, b) kuljetuksen lähtö- ja päättymispäivä. 4. Kuljetuskirja annetaan sijoittautumisjäsenvaltion toimivaltaisen viranomaisen tai toimielimen vahvistamina vihkoina. Kuljetuskirjavihkon malli on liitteessä II. 5. Edellä 3 artiklan 2 kohdassa tarkoitetussa liikenteessä liikenteenharjoittajan ja kuljetuksen järjestäjän välinen sopimus tai sen oikeaksi todistettu jäljennös muodostaa valvonta-asiakirjan. Kuljetuskirja on kuitenkin täytettävä kuukausittaisen yhteenvedon muodossa. 6. Käytetyt kuljetuskirjat palautetaan sijoittautumisjäsenvaltion toimivaltaisille viranomaisille tai toimielimelle noudattaen tämän viranomaisen tai toimielimen vahvistamia yksityiskohtaisia määräyksiä. 7 artikla 1. Jokaisen vuosineljänneksen lopussa ja kolmen kuukauden määräajan kuluessa, minkä määräajan komissio voi lyhentää yhdeksi kuukaudeksi 8 artiklassa tarkoitetussa tapauksessa, jäsenvaltion toimivaltaisen viranomaisen tai toimielimen on toimitettava komissiolle kyseisessä jäsenvaltiossa asuvien liikenteenharjoittajien kyseisen vuosineljänneksen aikana harjoittamaa kabotaasiliikennettä koskevat tiedot. Tämä ilmoitus tehdään taulukon muodossa liitteessä III olevan mallin mukaisesti. 2. Komissio lähettää niin pian kuin mahdollista jäsenvaltioille yhteenvetotiedot, jotka on laadittu niiden tietojen perusteella, jotka sille on toimitettu 1 kohdan mukaisesti. 8 artikla 1. Jos kansallisilla liikennemarkkinoilla on vakavia häiriöitä tietyllä maantieteellisellä alueella kabotaasiliikenteen vuoksi tai sen vaikeutettua tilannetta, jäsenvaltio voi saattaa asian komission käsiteltäväksi suojatoimenpiteitä varten toimittamalla komissiolle tarvittavat tiedot ja ilmoittamalla kyseisestä jäsenvaltiosta olevia liikenteenharjoittajia koskevista aikomistaan toimenpiteistä. 2. Edellä 1 kohdassa tarkoitetaan: - "kansallisten liikennemarkkinoiden vakavilla häiriöillä tietyllä maantieteellisellä alueella" näille markkinoille erityisten ongelmien esiintymistä, kuten esimerkiksi, että on esiintynyt vakavaa ja mahdollisesti jatkuvaa ylitarjontaa verrattuna kysyntään, mikä uhkaa taloudellista tasapainoa ja useiden maantieliikennettä harjoittavien yritysten selviytymistä. - "maantieteellisellä alueella" aluetta, joka muodostuu osasta tai koko jäsenvaltion alueesta tai joka ulottuu osittain tai kokonaan toisen jäsenvaltion alueelle. 3. Komissio tutkii tilannetta ja kuultuaan 9 artiklassa tarkoitettua neuvoa-antavaa komiteaa päättää kolmen kuukauden kuluessa jäsenvaltion pyynnön vastaanottamisesta, onko suojatoimenpiteet syytä toteuttaa, ja tarvittaessa määrää niistä. Tämän artiklan mukaisesti toteutetut toimenpiteet ovat voimassa määräajan, joka on enintään kuusi kuukautta ja joka voidaan uudistaa kerran samaksi määräajaksi. Komissio ilmoittaa viipymättä jäsenvaltioille ja neuvostolle tämän kohdan mukaisesti tehdyistä päätöksistä. 4. Jos komissio päättää toteuttaa suojatoimenpiteet, jotka koskevat yhtä tai useampaa jäsenvaltiota, asianomaisten jäsenvaltioiden toimivaltaisten viranomaisten on toteutettava vastaavat toimenpiteet kyseisestä jäsenvaltiosta olevien liikenteenharjoittajien osalta ja niiden on ilmoitettava tästä komissiolle. Nämä toimenpiteet pannaan täytäntöön viimeistään samana päivänä kuin komission päätökset, jotka koskevat suojatoimenpiteitä. 5. Jäsenvaltio voi saattaa 3 kohdassa tarkoitetun komission päätöksen neuvoston käsiteltäväksi 30 päivän kuluessa sen tiedoksiantamisesta. Neuvosto voi päättää määräenemmistöllä asiasta toisin 30 päivän kuluessa siitä päivästä, kun jäsenvaltio on saattanut asian sen käsiteltäväksi, ja jos asian on saattanut sen käsiteltäväksi useampi kuin yksi jäsenvaltio, 30 päivän kuluessa siitä, kun ensimmäinen valtio on saattanut asian käsiteltäväksi. Edellä 3 kohdan toisessa alakohdassa tarkoitettuja voimassaoloaikoja sovelletaan neuvoston päätökseen. Asianomaisten jäsenvaltioiden toimivaltaisten viranomaisten velvollisuutena on toteuttaa kyseisestä jäsenvaltiosta olevaa liikenteenharjoittajaa koskevat vastaavat toimenpiteet, ja niiden on ilmoitettava näistä toimenpiteistä komissiolle. Jos neuvosto ei tee päätöstä toisessa alakohdassa tarkoitetussa määräajassa, komission päätöksestä tulee lopullinen. 6. Jos komissio katsoo, että 3 kohdassa tarkoitettuja toimenpiteitä on jatkettava, sen on tehtävä tästä ehdotus neuvostolle, joka päättää asiasta määräenemmistöllä. 9 artikla Komissiota avustaa neuvoa-antava komitea, jossa on jäsenvaltioiden edustajat ja puheenjohtajana komission edustaja. Komitean tehtävänä on avustaa komissiota: - jäsenvaltion 8 artiklan 1 kohdan nojalla tekemissä pyynnöissä, - niissä toimenpiteissä, joilla pyritään selvittämään 8 artiklassa tarkoitetut markkinoiden vakavat häiriöt, erityisesti tällaisten toimenpiteiden käytännön soveltamisessa. Komitea vahvistaa sisäisen työjärjestyksensä. 10 artikla 1. Jäsenvaltioiden on avustettava toisiaan tämän asetuksen soveltamisessa. 2. Vastaanottava jäsenvaltio voi määrätä seuraamuksia muulle kuin jäsenvaltiosta olevalle liikenteenharjoittajalle, joka on rikkonut tätä asetusta tai liikennettä koskevia yhteisön säännöksiä tai kansallisia säännöksiä kabotaasiliikenteen yhteydessä kyseisen jäsenvaltion alueella, edellä sanotun kuitenkaan rajoittamatta rikosoikeudellista syytteeseenasettamista. Nämä seuraamukset määrätään syrjimättömyysperiaatetta noudattaen ja 3 kohdan mukaisesti. 3. Edellä 2 kohdassa tarkoitetut seuraamukset voivat käsittää varoituksen tai vakavan tai toistuvan rikkomisen ollessa kyseessä tilapäisen kabotaasiliikenteen harjoittamiskiellon sen vastaanottavan jäsenvaltion alueella, jossa rikkominen on tapahtunut. Jos esitetään väärennetty todistus tai väärennetty oikeaksi todistettu jäljennös, väärennetty asiakirja on peruutettava välittömästi ja toimitettava niin pian kuin mahdollista liikenteenharjoittajan sijoittautumisjäsenvaltion toimivaltaiselle viranomaiselle. 4. Vastaanottavan jäsenvaltion toimivaltaisten viranomaisten on ilmoitettava sijoittautumisjäsenvaltiolle todetuista rikkomisista ja mahdollisista liikenteenharjoittajaan kohdistuneista seuraamuksista, ja ne voivat vakavan tai jatkuvan rikkomisen ollessa kyseessä oheistaa ilmoitukseen pyynnön määrätä seuraamuksista. Vakavien tai toistuvien rikkomisten ollessa kyseessä sijoittautumisjäsenvaltion toimivaltaisten viranomaisten on päätettävä, onko tarpeen määrätä asianomaiselle liikenteenharjoittajalle asianmukainen seuraamus; näiden viranomaisten on otettava huomioon vastaanottavassa jäsenvaltiossa jo mahdollisesti määrätyt seuraamukset ja huolehdittava siitä, että liikenteenharjoittajaan kohdistuneet seuraamukset ovat kokonaisuudessaan suhteessa rikkomiseen, jonka perusteella nämä seuraamukset määrättiin. Seuraamus, jonka sijoittautumisjäsenvaltion toimivaltaiset viranomaiset ovat määränneet kuultuaan vastaanottavan jäsenvaltion toimivaltaisia viranomaisia, voi ulottua maanteiden henkilöliikenteen harjoittamiseen annetun toimiluvan peruuttamiseen. Sijoittautumisjäsenvaltion toimivaltaiset viranomaiset voivat samoin sisäistä lainsäädäntöä soveltaessaan saattaa asianomaista liikenteenharjoittajaa koskevan asian toimivaltaisen kansallisen tuomioistuimen käsiteltäväksi. Viranomaisten on ilmoitettava vastaanottavan jäsenvaltion toimivaltaisille viranomaisille tämän kohdan nojalla tekemistään päätöksistä. 11 artikla Jäsenvaltioiden on varmistettava, että liikenteenharjoittajat voivat valittaa kaikista heille määrätyistä hallinnollisista seuraamuksista. 12 artikla 1. Komissio antaa neuvostolle kertomuksen tämän asetuksen soveltamisesta 31 päivään joulukuuta 1995 mennessä ja erityisesti kabotaasiliikenteen vaikutuksesta kansallisiin liikennemarkkinoihin sekä mahdollisuudesta laajentaa tämän asetuksen soveltamisalaa muuhun kuin säännölliseen henkilöliikenteeseen. Tarvittaessa ja kertomuksen johtopäätösten perusteella komissio tekee neuvostolle ehdotuksen asetukseksi. 2. Neuvosto päättää niin pian kuin mahdollista perustamissopimuksen edellytysten mukaisesti komission 1 kohdassa tarkoitetun ehdotuksen perusteella. 13 artikla Jäsenvaltioiden on saatettava mahdollisimman pian voimaan tämän asetuksen täytäntöönpanoon liittyvät lait, asetukset ja hallinnolliset määräykset. Niiden on toimitettava ne komissiolle. 14 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1993. Kuitenkin asetuksen 8 ja 9 artiklaa sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1992. Neuvoston puolesta Puheenjohtaja J. COPE () EYVL N:o C 77, 24.3.1987, s. 13 ja EYVL N:o C 301, 26.11.1988, s. 8 () EYVL N:o C 94, 11.4.1988, s. 125 () EYVL N:o C 356, 31.12.1987, s. 60 () EYVL N:o L 145, 13.6.1977, s. 1, sellaisena kuin se on viimeksi muutettuna direktiivillä 91/680/ETY (EYVL N:o L 376, 31.12.1991, s. 1). LIITE I ASETUKSEN 5 ARTIKLAN ENSIMMÄISESSÄ KOHDASSA TARKOITETUN TODISTUKSEN MALLI EUROOPAN TALOUSYHTEISÖ (koko DIN A4) (Todistuksen ensimmäinen sivu) (Teksti yhdellä tai useammalla sijoittautumisvaltion virallisella kielellä) Sijoittautumisjäsenvaltio, Toimivaltainen viranomainen valtion kansainvälinen tunnus () tai toimielin Todistus N:o ......................... toisessa jäsenvaltiossa kuin sijoittautumisjäsenvaltiossa toisen lukuun harjoitettavaa kansallista maanteiden henkilöliikennettä varten (kabotaasiliikenne). Tällä todistuksella vahvistetaan, että () on lupa yhteisön tämän alan lainsäädännön mukaisesti harjoittaa kansallista maanteiden henkilöliikennettä kansainvälisessä liikenteessä. Seuraavat rajoitukset on asetettu määrättyjen seuraamusten vuoksi: Jäsenvaltio, jossa rajoitusta Rajoituksen luonne ja kesto sovelletaan P valtion kansainvälinen tunnus () Tämä todistus on voimassa päivästä ............. kuuta päivään ................ kuuta. Annettu (paikka) (päivämäärä) () () Jäsenvaltioiden kansainväliset tunnukset: Belgia (B), Tanska (DK), Saksa (D), Kreikka (GR), Espanja (E), Ranska (F), Irlanti (IRL), Italia (I), Luxemburg (L), Alankomaat (NL), Portugali (P), Yhdistynyt kuningaskunta (GB). () Liikenteenharjoittajan nimi tai toiminimi ja täydellinen osoite. () Todistuksen antaneen toimivaltaisen viranomaisen tai toimielimen allekirjoitus ja leima. (Todistuksen toinen sivu) (Teksti yhdellä tai useammalla sijoittautumisvaltion virallisella kielellä) Yleisiä määräyksiä Tämä todistus oikeuttaa harjoittamaan kabotaasiliikennettä jäsenvaltioissa edellytyksillä, joilla muut kuin jäsenvaltioista olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa 23 päivänä heinäkuuta 1992 annetun neuvoston asetuksen (ETY) N:o 2454/92 nojalla (Euroopan yhteisöjen virallinen lehti N:o L 251, 29.8.1992, s. 1). Todistus on henkilökohtainen, eikä sitä saa siirtää. Sijoittautumisjäsenvaltion toimivaltainen viranomainen voi peruuttaa luvan, erityisesti jos liikenteenharjoittaja: P ei ole noudattanut kaikkia niitä edellytyksiä, joiden vallitessa todistus myönnettiin, P on toimittanut epätarkkoja tietoja niistä seikoista, jotka olivat tarpeen todistuksen antamista tai uusimista varten. Sijoittautumisjäsenvaltion toimivaltainen viranomainen voi peruuttaa väärennetyn todistuksen tai väärennetyn todistuksen oikeaksi todistetun jäljennöksen. Todistuksen alkuperäiskappale tai sen oikeaksi todistettu jäljennös on pidettävä mukana ajoneuvossa ja se on vaadittaessa esitettävä tarkastusviranomaiselle. LIITE II ASETUKSEN 6 ARTIKLAN 4 KOHDASSA TARKOITETUN KULJETUSKIRJAVIHKON MALLI (Koko DIN A4) (Kuljetuskirjavihkon etukansi) (Teksti yhdellä tai useammalla sijoittautumisvaltion virallisella kielellä) Sijoittautumisjäsenvaltio Toimivaltainen viranomainen tai toimielin Valtion kansainvälinen tunnus () Vihko N:o edellytyksillä, joilla muut kuin jäsenvaltioista olevat liikenteenharjoittajat voivat harjoittaa kansallista maanteiden henkilöliikennettä jäsenvaltiossa 23 päivänä heinäkuuta 1992 annetun neuvoston asetuksen (ETY) N:o 2454/92 mukainen KABOTAASILIIKENTEEN KULJETUSKIRJAVIHKO (HENKILÖLIIKENNE) (Euroopan yhteisöjen virallinen lehti N:o L 251, 29.8.1992, s. 1) Tämä vihko on voimassa asti. Annettu (paikka) (päivämäärä) () () Jäsenvaltioiden kansainväliset tunnukset: Belgia (B), Tanska (DK), Saksa (D), Kreikka (GR), Espanja (E), Ranska (F), Irlanti (IRL), Italia (I), Luxemburg (L), Alankomaat (NL), Portugali (P), Yhdistynyt kuningaskunta (GB). () Vihkon antaneen toimivaltaisen viranomaisen tai toimielimen allekirjoitus ja leima. (Kuljetuskirjavihkon kansilehden sisäsivu) (Teksti yhdellä tai useammalla sijoittautumisjäsenvaltion virallisella kielellä) Yleisiä määräyksiä 1. Tässä vihkossa on 25 irroitettavaa lehteä, jotka on numeroitu 1:stä 25:een ja joista yksi on täytettävä ennen siihen liittyvän kabotaasiliikenteen aloittamista. Jokainen vihko on numeroitu ja vihkon numero on merkitty jokaiselle sivulle. Silloin kun on kyseessä näiden yleisten määräysten 6 kohdan toisessa luetelmakohdassa tarkoitettu säännöllinen erityisliikenne, on kuljetuskirja täytettävä kuukausittaisen yhteenvedon muodossa ja 4 ja 5 kohdassa on ilmoitettava kaikki ne päivät, jolloin kyseistä liikennettä harjoitettiin. 2. Liikenteenharjoittaja vastaa kuljetuskirjan asianmukaisesta täyttämisestä. 3. Kuljetuskirja sekä sen käännökset on pidettävä mukana ajoneuvossa koko kabotaasiliikenteen ajan. Se on vaadittaessa esitettävä tarkastusviranomaiselle. Silloin kun on kyseessä näiden yleisten määräysten 6 kohdan toisessa luetelmakohdassa tarkoitettu säännöllinen erityisliikenne, liikenteenharjoittajan ja kuljetuksen järjestäjän välinen sopimus tai sen oikeaksi todistettu jäljennös toimii valvonta-asiakirjana. 4. Kuljetuskirja on täytettävä luettavalla tavalla ja niin, ettei tekstiä voi poistaa. 5. Käytetyt kuljetuskirjat on toimitettava sijoittautumisjäsenvaltion toimivaltaiselle viranomaiselle tai laitokselle. 6. On syytä huomata, että: P epäsäännöllisessä liikenteessä kabotaasiliikenne rajoittuu kiertomatkoihin suljetuin ovin 31 päivään joulukuuta 1995 asti. Tämän päivämäärän jälkeen kabotaasiliikenne on sallittua kaikessa epäsäännöllisessä liikenteessä. P säännöllisessä liikenteessä kabotaasiliikenne rajoittuu säännölliseen erityisliikenteeseen raja-alueilla työntekijöiden kuljettamiseksi kodin ja työpaikan välillä sekä koululaisten ja opiskelijoiden kuljettamiseksi kodin ja oppilaitoksen välillä. Muu säännöllinen liikenne ei ole kabotaasiliikennettä. 7. Jollei yhteisön säännöksissä toisin säädetä, kabotaasiliikennettä on harjoitettava vastaanottavan jäsenvaltion lakien, asetusten ja hallinnollisten määräysten mukaisesti seuraavilla alueilla: a) kuljetussopimusta koskevat hinnat ja edellytykset; b) tieliikenteen ajoneuvojen painot ja mitat; painoarvot ja mitat voivat tarvittaessa ylittää liikenteenharjoittajan sijoittautumisjäsenvaltiossa sovellettavat painot ja mitat, mutta ne eivät saa missään tapauksessa ylittää vaatimustenmukaisuustodistuksessa esitettyjä arvoja, c) tiettyjen matkustajaryhmien, kuten esimerkiksi koululaisten, lasten ja liikuntarajoitteisten kuljetukseen liittyvät määräykset, d) ajo- ja lepoajat, e) liikenteen arvonlisävero. Tällä alalla jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1977 annetun neuvoston direktiivin 77/388/ETY, jota on viimeksi muutettu direktiivillä 91/680/ETY, 21 artiklan 1 kohdan a alakohtaa "yhteinen arvonlisäverojärjestelmä: yhteinen veronmääräämisperuste" sovelletaan asetuksen (ETY) N:o 2454/92 1 artiklassa tarkoitettuun liikenteeseen. 8. Kabotaasiliikenteeseen käytettävien ajoneuvojen rakennetta ja varustelua koskevien teknisten määräysten on oltava kansainväliseen liikenteeseen otettujen ajoneuvojen standardien mukaisia. ASETUKSEN 6 ARTIKLAN 3 KOHDASSA TARKOITETTU KULJETUSKIRJAMALLI VIHKO N:o . . . . . . . . . . . . . . . . . . . . . . . . . . . . . . . . . Kuljetuskirja N:o . . . . . . . . . . . . . . Kabotaasiliikenne (henkilöliikenne) (Paperi P DIN A4) Sijoittautumisjäsenvaltio P valtion kansainvälinen tunnus Vihko N:o ..................................... Kuljetuskirja N:o ......................... 1. Kuljettajan (kuljettajien) nimi 2. Liikenteenharjoittajan (liikenteenharjoittajien) nimi ja osoite 3. Matka a) Liikenteen lähtöpaikka a) a) b) Liikenteen määräpaikka a) a) c) Liikenteen kokonaiskilometrimäärä a) a) 4. Lähtöpaikka 5. Päättymispaikka 6. Matkustajien lukumäärä 7. Matkan aikana ilmenevät ennalta arvaamattomat muutokset LIITE III ASETUKSEN 7 ARTIKLAN 1 KOHDAN TOISESSA ALAKOHDASSA TARKOITETUN ILMOITUKSEN MALLI KABOTAASILIIKENNE, JOTA ........... (JÄSENVALTION KANSAINVÄLINEN TUNNUS) SIJOITTAUTUNEET LIIKENTEENHARJOITTAJAT HARJOITTAVAT .............. (VUOSINELJÄNNES) ............. (VUOSI) >TAULUKON PAIKKA>